Public procurement notice: Contract Notice
Published: 2023-05-15
Buyer: Høje-Taastrup Kommune
Country: DK
Contract type: Services
Procedure: Restricted procedure
CPV classification: 71200000 | 71300000 | 71400000 | 71500000 | 71530000: Construction consultancy services
Estimated value: 38000000 DKK
Submission deadline: 2023-06-12
Award criteria: The most economic tender
EU fund: ESF

Technical requirements: Opgaven omfatter teknisk totalrådgivning og bistand i forbindelse med udbygning af Hedehusene Skole til en tresporet skole ved renovering af de eksisterende skolebygninger og opførelse af tilbygning.
Opgaven omfatter totalrådgivning igennem alle projektfaser og med henblik på at udbygge Hedehusene Skole til en tresporet skole ved renovering af skolens eksisterende skolebygninger og opførelse af tilbygning. Det er forventningen, at renoveringsarbejderne mv. efterfølgende skal udføres i hovedentreprise.
Ved udførelsen af Opgaven skal totalrådgiveren så vidt muligt tilstræbe, at der projekteres og udføres løsninger, der forankrer principperne i aftale om teknisk rådgivning og bistand - totalrådgivning (ABR 18) ("Aftalen") bilag J "Hjørneflag for Fremtidens Skole" og Aftalens bilag K "Bygherrens pædagogiske og arkitektoniske program", der indeholder Ordregivers programmeringsprincipper for Opgaven, der (selvom principperne er udarbejdet til brug for Læringshuset i Nærheden) finder anvendelse for Opgaven, jf. Aftalens bilag L.
Det nærmere indhold af totalrådgiverens ydelser er beskrevet i Aftalens bilag D "Grænsefladeskema med ydelsesspecifikation for totalrådgivning med henvisning til Ydelsesbeskrivelse for Byggeri og landskab 2018".
Ordregiver vil udvælge (prækvalificere) 5 ansøgere til at afgive tilbud blandt de ansøgere, der ikke er omfattet af en udelukkelsesgrund, og som opfylder de fastsatte mindstekrav til økonomisk og finansiel kapacitet og teknisk og faglig kapacitet, jf. prækvalifikations- og udbudsbetingelsernes afsnit 6.8 og 6.9.
Hvis der er flere end 5 egnede ansøgere, vil Ordregiver udvælge de 5 ansøgere, der inviteres til at afgive tilbud, på baggrund af en vurdering af følgende udvælgelseskriterium:
-	Hvilke ansøgere der med deres referencer har dokumenteret erfaringer fra de mest ”sammenlignelige” opgaver.
Ved ”sammenlignelige” opgaver forstås rådgivningsopgaver af tilsvarende størrelse (målt på håndværkerudgifter), kompleksitet og indhold som den udbudte, jf. beskrivelsen i prækvalifikations- og udbudsbetingelsernes afsnit 1.2 og 3.
-	Renoveringsarbejder vedrørende bygninger i drift, hvor der samtidig er høje krav til hensyntagen til brugerne. Referencer omhandlende skolerenovering vægter højere end andre bygningstyper.
-	Opgaver med samarbejdsformer og processer med samme karakteristika som den udbudte opgave, dvs. med kommunal ordregiver og med involvering af en brugergruppe (jf. pkt. 5 i Aftalen om teknisk rådgivning og bistand - totalrådgivning (ABR 18)).
-	Opgaver med bæredygtige løsninger, hvorved forstås løsninger, der tilstræber, at driftsøkonomien minimeres ved driftsvenlige og driftstilgængelige løsninger og ved valg af materialer med maksimal levetid og minimalt driftsbehov
I bedømmelsen indgår i mindre grad antallet af referencer og i højere grad den enkelte references sammenlignelighed med den udbudte opgave. Referencer fra afsluttede opgaver tillægges større vægt end referencer fra igangværende opgaver.
Som forudsætning for, at ansøgeren kan blive prækvalificeret, skal ansøgeren opfylde følgende to mindstekrav til økonomisk og finansiel kapacitet:
-	Ansøgeren skal i det senest afsluttede regnskabsår, hvor der foreligger årsrapport, have en samlet årlig omsætning på minimum 50 mio. kr.
-	Ansøgeren skal i det senest afsluttede regnskabsår, hvor der foreligger årsrapport, have en egenkapital på minimum 8 mio. kr.


Award value: 38000000